12. ΝΟΜΟΣ 5432 της 28 Απρ./4 Μαΐου 1932 (ΦΕΚ Α΄  139) Περί τροποποιήσεως και συμπληρώσεως διατάξεών τινων περί Μετοχικού Ταμείου Στρατού. Άρθρ.1.-Το δικαίωμα του μετόχου, ή της ορφανικής οικογενείας, προς απονομήν μερίσματος, αποσβέννυται εάν εντός πέντε ετών δεν υπεβλήθη αίτησις περί αναγνωρίσεως τούτου, ή δεν ανεγνωρίσθη δι’ έλλειψιν των νομίμων δικαιολογητικών εγγράφων, ή ανεγνωρίσθη μεν, αλλά δεν ησκήθη, ή διεκόπη η άσκησις αυτού επί πενταετίαν. (Ακολουθεί μεταβατική διάταξις). Παν μέρισμα μετόχου ή ορφανικής οικογενείας παραγράφεται υπέρ του Μετοχικού Ταμείου, εάν δεν εζητήθη εντός πενταετίας αφ’ ης ημέρας ήτο απαιτητόν. Πάσα απαίτησις του μετόχου ή της οικογενείας αυτού, ή οιουδήποτε τρίτου, είτε λόγω καταβολής πλέον του κεκανονισμένου ποσού είτε λόγω παρακαταθήκης, είτε εξ οιασδήποτε άλλης αιτίας, παραγράφεται υπέρ του Ταμείου μετά πέντε έτη, αφ’ ης ημέρας κατέστη απαιτητόν. Άρθρ.2.-Το εδάφ. 3 του άρθρ. 14 του Κώδικος Νόμων και Ν.Δ/των περί Μ.Τ.Σ. ως συνεπληρώθη δια του άρθρ. 2 του Νόμ. 4389, καταργείται. Άρθρ.3.-(Ερμηνεύεται η α΄ παράγραφος του άρθρ. 24 του αυτού Κώδικος). Άρθρ.4.-(Αντικαθίσταται η παρ. α΄ του εδαφ. 3 του άρθρ. 1 του Νόμ. 4927). Άρθρ.5.-Χρηματικά ποσά αναγόμενα εις τους πόρους του Μ.Τ.Σ. και ων από μακρού καθυστερείται η απόδοσις υπό διαφόρων δημοσίων υπηρεσιών ή Στρατιωτικών Μονάδων, λόγω απωλείας των πρωτοτύπων των δικαιολογητικών των, ή και ετέρων σχετικών στοιχείων αποδίδονται δυνάμει του παρόντος εις το δικαιούχον Ταμείον, καθιστάμενον εν ταυτώ υπόχρεον εις την επιστροφήν των τοιούτων χρηματικών ποσών εν τη περιπτώσει, καθ’ ην ήθελεν εξακριβωθή εν τω μέλλοντι ότι κακώς περιήλθον εις αυτό. Άρθρ.6-12. «Εις οικογενείας θνησκόντων μερισματούχων ήτοι νομίμους συζύγους και τέκνα θήλεα μεν άγαμα, άρρενα δε ανήλικα ήτοι τα δικαιούμενα να συνεχίσωσι το μέρισμα του αποβιώσαντος συζύγου, και πατρός, απονέμεται, εφ’ άπαξ και εντός μηνός από του θανάτου τούτου επί τη αιτήσει των ενδιαφερομένων βοήθημα χρηματικού ποσού, ουχί κατωτέρου των 15 μηνιαίων δι’ έκαστον βαθμόν μερισμάτων. Σελ. 1482 Το ακριβές ποσόν κανονίζεται εκάστοτε κατά την σύνταξιν του ετησίου Ισολογισμού υπό του Διοικητικού Συμβουλίου του Μ.Τ.Στρατού. Το άνω ποσόν δεν υπόκειται εις ουδεμίαν κράτησιν συνεπεία χρεών, βαρύνει δε τα πραγματοποιούμενα έσοδα του έτους καθ’ ο καταβάλλεται το βοήθημα όπερ βοήθημα μη διεκδικούμενον δι’ αιτήσεως των ενδιαφερομένων εντός ενός έτους από του θανάτου του μερισματούχου συζύγου και πατρός παραγράφεται υπέρ του ιδίου Ταμείου. Το κατά την ισχύν του παρόντος παραμένον υπόλοιπον του λογαριασμού αρωγής οικογενειών αποβιούντων μερισματούχων μετά των λοιπών εκ πάσης αιτίας περισσευμάτων, θέλει χρησιμοποιείται προς απόσβεσιν του λογαριασμού «συμπλήρωμα μερίσματος χρήσεως 1936-1937» υπέρ του οποίου μεταφέρονται «τα πάσης φύσεως περισσεύματα». Μετά την εξόφλησιν του άνω λογαριασμού τα άνω περισσεύματα θα άγωνται υπέρ του Γενικού Κεφαλαίου». Τα άρθρ.6-12 κατηργήθησαν και αντικατεστάθησαν δια των ανωτέρω διατάξεων δια του άρθρ. 5 Α.Ν. 559/1937. Επέκτασιν του ανωτέρω βοηθήματος εις τας απόρους χήρας μητέρας και αγάμους αδελφάς βλ. εν άρθρ. 12 κατωτ. Ν.Δ. 1938/1942. Προθεσμίαν αποσβέσεως του δικαιώματος τούτου βλ. εν άρθρ. 1 παρ. 15 κατωτ. Ν.Δ. 4198/1961. Άρθρ.13.-(Προσωρινής ισχύος). Άρθρ.14.-Αι λεπτομέρειαι της εκτελέσεως του παρόντος Νόμου καθορίζονται δια διαταγών του επί των Στρατιωτικών Υπουργού. 36.Σ.α.12 Μετοχικό Ταμείο Στρατού 